Natālija Dobrinska
Natālija Dobrinska (ukraiņu: Наталя Добринська; dzimusi 1982. gada 29. maijā Jakušincos) ir bijusī Ukrainas daudzcīņniece. 2008. gada Pekinas vasaras olimpiskās spēlēs viņa izcīnīja zelta medaļu. Pirms tam viņa bija startējusi 2004. gada Atēnu vasaras olimpiskās spēlēs, kur izcīnīja 8. vietu. 2006. gada Eiropas čempionātā Gēteborgā viņa izcīnīja 6. vietu. 2013. gadā paziņoja par karjeras beigšanu.